Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Lukala Milandu 12:1-14
12Lelo ibukisha Kabumba obe Lesa Mukulu+ mu nshiku sha bulumendo bobe,+ ilyo inshiku sha bubi tashilaisa,+ nelyo ilyo imyaka tailafika ilyo ukatila: “Nshilesangamo insansa”;+2 ilyo akasuba no lubuuto no mweshi ne ntanda fishilafiita,+ kabili ilyo amakumbi yashilabwela, na pa numa ni mfula;3 mu bushiku ilyo abalinda ing’anda+ batutuma, na baume ba maka bainama,+ na banakashi abapela+ baleka ukubomba pantu nabacepa, na bakashana abalengela mu mawindo+ baba na kafifi;4 ne fiibi fya mu musebo fyaisalwa,+ ilyo icongo ca kupela caba akashiminishi,+ kabili umuntu ashibuka pa kumfwa fye ukulila kwa cuni, na bana banakashi ba lwimbo baba akashiminishi.+5 Kabili, batiina apasanseme, na mu nshila muli ifya kutiinya. Umuti wa mualmonde wabalula,+ ne cipaso cileikula fye, no tutwalo twa karpa* twalepuka, pantu umuntu aleya ku ng’anda+ yakwe iya muyayaya na baloosha bale-endauka mu musebo;+6 ilyo umwando wa silfere ushilaputuka, ne mbale yafonka iya golde ishilatobeka,+ kabili ilyo umutondo pa kamfukumfuku ushilatobaulwa, no mupeto wa ku cishima ushilaonaika.7 Ilyo ulukungu+ talulati lubwelele ku mushili ifyo lwali no mupashi+ taulabwelela kuli Lesa+ wa cine uwaupeele.+8 “Fya fye!” e fyasosa kalonganika,+ “Fyonse fye fya fye.”+9 Ukulunda pa kuba na mano,+ kalonganika alesambilisha abantu amano,+ kabili aletontonkanya sana no kufwailisha+ sana, pa kuti engalemba bwino amapinda ayengi.+10 Kalonganika alefwaya amashiwi+ ayasuma no kulemba amashiwi ayalungama aya cine.+11 Amashiwi ya ba mano yaba nge fya kusonkwelako,+ kabili nge misomali iyapampaminwa+ bwino e fyaba abalonganika ifyebo; ififuma kuli kacema umo.+12 Cimbi na co, we mwana wandi, cenjela: Ukulemba amabuuku ayengi takupwa nakalya, no kuipeelesha kuli yena kulanasha nga nshi umubili.+13 Apo fyonse nafyumfwika, amashiwi ya kulekelesha ni aya: Tiina Lesa+ wa cine no kusunga amafunde yakwe.+ Pantu ici e cifwaikwa ku bantu bonse.14 Kabili Lesa wa cine akapingula umulimo onse pali conse icafiswa, nampo nga cisuma nelyo cibi.+
Futunoti
^ Ututwalo twa karpa e to abantu balelya pa kuti bafwaishe ukulya.
bem_Latn kam_Latn bem_Latn bem_Latn bem_Latn kam_Latn bem_Latn bem_Latn bem_Latn bem_Latn